23 Junie 1910
Monelle Valentin (1931)
Nicole Lançon (1953)
Jean Anouilh (1910–1987) was 'n Franse dramaturg en toneelskrywer wat se loopbaan oor vyf dekades gestrek het. Hy is veral bekend vir toneelstukke soos Antigone (1942) en Becket (1958). Die grootste deel van repertoire handel oor die handhawing van integriteit in 'n wêreld van morele kompromie.
Jean Marie Lucien Pierre Anouilh is op 23 Junie 1910 in Bordeaux gebore. Hy was die seun van 'n kleremaker en 'n klavieronderwyser.
Ná sy studies in die regte werk hy vir twee jaar by 'n reklame-agentskap. In 1929 word hy die sekretaris van Louis Jouvet van die Comédie des Champs-Élysées. In 1929 skryf hy sy eerste stuk, die klug Humulus le muet en in 1931 sy eerste "ware" stuk l'Hermine. Hy besluit om voltyds te skryf, maar dit was aanvanklik nie so maklik nie.
Hy maak sy deurbraak in 1937 met Le Voyageur sans Bagage. Dit is deur die akteurs Sacha en Ludmilla Pitoëff in die teater van die Mathurins op die planke gebring.
Tydens die Duitse besetting het Anouilh aanhou skryf. Hy bly egter onpartydig, waarvoor hy later sterk gekritiseer is. Sy Antigone is in 1942 geskryf, maar eers in 1944 opgevoer. Na die besetting het hy hom oor 'n medeskrywer, Robert Brasillach, ontferm, wat wel met die besetters saamgewerk het. Hy het tevergeefs probeer om hom van die doodstraf te red. Hierdie gebeurtenis het 'n groot impak op sy lewe gehad. Hy het uiteindelik menssku geword en is op 3 Oktober 1987 in Lausanne in Switserland oorlede.
1928 Humulus le muet
1932 Le Bal des Voleurs
1934 La Sauvage
1935 Le Voyageur sans Bagage
1947 L’Invitation au Château
1950 La Répétition ou l’Amour puni
1954 Cécile ou l’Ecole des Pères
1955 Ornifle ou le courant d’airs
1958 Becket ou l’honneur de Dieu
1959 L’Hurluberlu ou le réactionnaire amoureux
1959 La Foire d’empoigne
1960 Madame de…
1968 Le Boulanger, La Boulangère et le petit Mitron
1969 Cher Antoine ou l’amour raté
1970 Ne réveillez pas madame
Romeo en Jeannette, Afrikaanse vertaling van Roméo et Jeannette deur Peter Blum, 1969, OCLC 814287592
↑ Guido Wulms, Jean Anouilh. Ontmoetingen. Uitgawe: Desclée de Brouwer, 1969
Ontsluit van "https://af.wikipedia.org/w/index.php?title=Jean_Anouilh&oldid=2030237"
Die bladsy is laas op 20 Augustus 2019 om 18:58 bygewerk.